Document ID: /roh_data/filtered/fineweb-2-filterrobots_roh.jsonl.gz/44365

Tar la staziun a val da la Diavolezza a Puntraschigna duajan durant la stad star a disposiziun fin a 60 plazs supplementars – quai per auto-rulottas e rulottas e be temporarmain tranter il 1. da fanadur ed ils 31 d'avust e quai era be cura ch'il campadi Morteratsch è cumplet. Il limit da star sur notg è tar trais dis. Ins veglia uschia impedir il campar selvadi. La suprastanza da la vischnanca ha approvà il concept latiers.
Ulteriuras decisiuns
- Plinavant vul ella prolungar il contract da fittanza da l’albiert per la giuventetgna per ulteriurs 5 onns fin ils 30 d'avrigl 2027. Las ulteriuras prescripziuns dal 2012 valan vinavant.
- Er duaja la conferenza regiunala dals presidents communals tractar il tema davart la rumida da la naiv en vischnanca.
- Plinavant ha la senda tranter Via da la Staziun e La Senda stuì vegnir serrada pervia da bovas. Silsuenter han ins stuì segirar il grip. Uss è vegnì surdà la lavur da reconstruir la punt La Senda.